











EELNÕU

	
	EELNÕU

	
	23.10.2026 

	
	

	TAPA VALLAVOLIKOGU
	

	OTSUS
	




	Tapa

	

	

	Revisjonikomisjoni liikmete arvu suurendamine ja koosseisu muutmine 

	


		Kohaliku omavalitsuse korralduse seaduse § 22 lõike 1 punkti 20, § 45 lg 3, § 48 lõike 2 ja Tapa vallavolikogu 28.03.2018 määruse nr 12 „Tapa valla põhimäärus“ § 21 lg 1 alusel ning arvestades revisjonikomisjoni liikme(te) valimiseks korraldatud salajase hääletamise tulemusi: 

1. Suurendada Tapa Vallavolikogu revisjonikomisjoni liikmete arvu kolmelt viiele.
2. Kinnitada Tapa vallavolikogu revisjonikomisjoni liikme(te) valimise tulemused ja lugeda revisjonikomisjoni liikme(te)ks valituks:
2.1  …………………….
2.2 ......................


3. Kinnitada Tapa vallavolikogu revisjonikomisjoni koosseis:
3.1     Aivi Must  – komisjoni esimees;
3.2     Koit Kesküla  – komisjoni aseesimees;
3.3        Eero-Priit Okk – liige;
3.4   ………..- liige;
3.5 ………..- liige. 

4. Tunnistada kehtetuks Tapa Vallavolikogu 29.01.2026 otsus nr 19 “Revisjonikomisjoni koosseisu kinnitamine”.
5. Otsus jõustub teatavakstegemisest.







	(allkirjastatud digitaalselt)

Maksim Butšenkov
vallavolikogu esimees




	Seletuskiri

	Otsuse eelnõu
„Revisjonikomisjoni koosseisu muutmine” juurde

Otsuse eelnõu kohaselt muudetakse revisjonikomisjoni koosseisu.

Nii kohaliku omavalitsuse korralduse seaduse § 48 lg 1 kui Tapa valla põhimääruse § 21 lg 1 viitavad kohustuslikule miinimumile revisjonikomisjoni  moodustamiseks:
- moodustab volikogu oma volituste ajaks vähemalt kolmeliikmelise revisjonikomisjoni;
- moodustab volikogu  oma volituste kehtivuse ajaks vallavalitsuse ja selle hallatavate asutuste tegevuse kontrollimiseks vähemalt kolmeliikmelise revisjonikomisjoni. 

Tapa vallavolikogu valis 19.01.2026 otsusega revisjonikomisjoni esimeheks Aivi Musta ja aseesimeheks Koit Kesküla ning 29.01.2026 otsusega revisjonikomisjoni liikmeks Eero-Priit Okki. 

Revisjonikomisjoni esimees Aivi Must esitas 24.09.2026 volikogu istungil vaba sõnavõtu korras ettepaneku suurendada revisjonikomisjoni liikmete arvu viieni ning menetleda vastavat muudatust järgmisel istungil. Ettepaneku eesmärk on tagada revisjonikomisjoni töö parem korraldus ning piisav võimekus komisjonile seadusest ja volikogu õigusaktidest tulenevate ülesannete täitmiseks.
Revisjonikomisjoni esimehe ettepanekut täiendava liikme kohta tutvustati revisjonikomisjoni liikmetele 09.10.2026 toimunud komisjoni koosolekul. Ettepaneku kohaselt on esitatud revisjonikomisjoni täiendavaks liikmeks volikogu liige Karl Oskar Vikk, kelle nõusolek komisjoni liikmeks asumiseks on saadud.

Tapa valla põhimääruse § 21 lõike 1 kohaselt revisjonikomisjoni liikmed valib volikogu salajasel hääletusel (Tapa valla põhimääruse § 31 Isikuvalimised ) poolthäälte enamusega volikogu liikmete hulgast. 
Komisjoni liikmete arvu suurendamine otsustatakse avalikul hääletamisel. Seejärel korraldatakse kahe täiendava liikme valimine salajasel hääletamisel. Valimistulemused vormistatakse volikogu otsusega ning selguse huvides kinnitatakse kogu komisjoni koosseis.

Lähtudes eeltoodust on ette valmistatud otsuse eelnõu revisjonikomisjoni koosseisu muutmise kohta.

